— У гэтых скачках, зноў жа, няма нiчога бiялагiчнага. Яны цалкам сацыяльныя. Калi мужчына не ўпэўнены ў сабе, яму патрэбны пацвярджэннi таго, што ён — круты хлопец. Для гэтага патрэбны прыкметы дэманстратыўнай сэксуальнай паспяховасцi. Адсюль пошук знешне прывабных, прэстыжных у вачах навакольных "самак". Калi ў модзе даўганогiя бландзiнкi, значыць, такая i будзе побач. Нават калi з ёю няма аб чым пагаварыць. Тое, як мужчына выбiрае сабе жанчыну, — тэст на праверку яго ўласных вартасцяў, самаацэнкi, упэўненасцi ў сабе. Упэўненаму ў сабе мужчыну патрэбны стабiльныя адносiны з адной, каштоўнай для яго жанчынай. Паралельных раманаў яму не патрабуецца.